Svarstadtjernet

Svarstadtjernet er et lite vann som befinner seg akkurat på kommunegrensen mellom Nes og Lillestrøm kommuner i Viken fylke. Det ligger ikke langt fra Aulifeltet, og benyttes som badeplass om sommeren. Det er svaberg på begge langsidene av tjernet med oppbygd bålplass på den ene siden. Tjernet er et populært turmål for beboere både på Aulifeltet, Rånåsfoss og Blaker. Det er satt ut ørret i vannet.

Svarstadtjernet munner ut i en bekk som renner mot Blaker via en mindre kløft i skogen. Skogbunnen her er kalkholdig med vekst av blåveis enkelte steder.

Tjernet ligger relativt høyt i terrenget og fra et utsiktspunkt i nærheten i retning nordøst fra tjernet kan man se til Tryvannstårnet i Oslo.

Familien Svarstad bygget en hytte på en høyde ved tjernet på 1980-tallet. Hytten ble utsatt for skadeverk, og brant etter noen år ned. Rester av fundamentet kan fremdeles ses.

Referanser 

Innsjøer i Nes (Akershus)
Innsjøer i Lillestrøm
Glommavassdraget